သင်ခန်းစာ (၁၂)

သမ္မာကျမ်းဖော်ပြသောကမ္ဘာ၏ကြမ္မာ

ဒီဇင်ဘာလ ၁ဝ - ၁၆

ဥပုသ်နေ့မွန်းလွဲပိုင်း ဒီဇင်ဘာလ ၁ဝ ရက်

ဖတ်ရန်ကျမ်းချက်များ။ လုကာ၊ ၂း၅၂။ မသဲ၊ ၄း၂၃။ ၁ကော၊ ၆း၁၉၊ ၂ဝ။ ဆာ၊ ၂၄း၃၊၄။ တမန်၊ ၈း၄-၂၄။ ၁ယော၊ ၃း၁-၃။

အလွတ်ကျမ်းချက်

‘‘ငြိမ်သက်ခြင်း၏အရှင် ဘုရားသခင်ကိုယ်တော်တိုင်လည်း၊ သင်တို့ကိုအကုန်အစင် သန့်ရှင်းစေတော်မူပါစေသော။ ငါတို့သခင် ယေရှုခရစ်ကြွလာတော်မူသောအခါ၊ သင်တို့၏ကိုယ်ခန္ဓာ၊ စိတ်၊ ဝိညာဉ် အပေါင်းကို အပြစ်တင်ခွင့်နှင့်ကင်းလွတ်စေခြင်းငှာ စောင်မတော် မူပါစေသော’’ (၁သက်၊ ၅း၂၃)။

ဗျာဒိတ်ကျမ်းသည် ခရစ်တော်ဒုတိယအကြိမ်မကြွလာမီ ကမ္ဘာ တစ်ဝန်းလုံးဖြစ်ပျက်မည့်အကြောင်းအရာ အဓိကနှစ်မျိုးကို ဖော်ပြထား သည်။ ဗျာ၊ ၁၃ ၌ တစ်ကမ္ဘာလုံး၏အဓမ္မအမှုနှင့် မတရားသော အမှားကို ပြုနေ သော သားရဲ၏နောက်သို့ ကမ္ဘာသူကမ္ဘာသားအားလုံးက အံ့သြ၍ ဝမ်းမြောက်ဝမ်းသာ လိုက်ပါနေကြောင်း (ဗျာ၊ ၁၃း၃၊၇၊၈၊၁၂၊၁၆)။ ဗျာ၊ ၁၄ သည် ကမ္ဘာလုံး ဆိုင်ရာအမှန်တရားဟုခေါ်သော ‘‘ထာဝရဧဝံ ဂေလိသတင်းသည် လူမျိုးအပေါင်း တို့အားဟောရမည့်’’ (ဗျာ၊ ၁၄း၆၊၇)၊ ‘‘ခဲယဉ်းသောကာလ’’ ဖြစ်မည် (၂တိ၊ ၃း၁)၊ ‘‘ခပ်သိမ်းသော သြဝါဒ လေတိုက်’’ (ဧဖက်၊ ၄း၁၄)၊ လူတို့သည် ‘‘သမ္မာ တရားကိုနားမထောင်ဘဲ ဒဏာရီစကားကိုနားထောင်၍ လွဲသွားကြလိမ့်မည်’’ (၂တိ၊ ၄း၄)။ ‘‘အမှားကြီးမှားနေသောအရာနှစ်မျိုးရှိသည်။ ဝိညာဉ်မသေနိုင် ခြင်းနှင့် တနင်္ဂနွေနေ့ကို သန့်ရှင်းရာနေ့ပြုလုပ်ခြင်းသည် စာတန်၏လိမ်လည် ချက်အဓိကဖြစ်ပြီး လူအများကိုဆွဲယူဖမ်းစားနေသည်။ ရှေ့မှဆရာကြီးက ဝိညာဉ်ဂိုဏ်းထူထောင်သည်နောက်သို့ နောက်တက်လာသော ရောမ သည်လည်း ဆရာကြီး၏လမ်းစဉ်ကို ဆက်လက်စွဲကိုင်တော့သည် ။

နောက်ဆုံးအဖြေပေါ်လာသည်အထိ ကျွန်ုပ်တို့သည် မိမိ၏ ယုံကြည်ခြင်း ၌ အမှန်တရားကိုသာစွဲကိုင်ထားရမည်။ လူ့သဘာဝ နှင့် သေခြင်းသဘောကို နားလည်ထားလျက် သန့်ရှင်းသော ဝိညာဉ်တော် ၏ လမ်းပြခြင်းကိုခံယူပြီး ဘုန်းတော်နှင့်အပြည့် ပေါ်ထွန်းလာမည့် ခရစ်တော်ကို အဆင်သင့်စောင့်ကြ ရမည်။

တနင်္ဂနွေနေ့ ဒီဇင်ဘာလ ၁၁ ရက်

ယေရှုရှင်၏ပုံစံနမူနာများ

လုကာ၊ ၂း၅၂ ကိုဖတ်ပါ။ ကျမ်းချက်၌ ယေရှုရှင်ကြီးပွားလာသော လမ်းကြောင်းလေးသွယ်အကြောင်း မည်သို့ဖော်ပြသနည်း။

--------------------------------------------------------------------------------------------------

ယေရှုသည် လူဇာတိအပြည့်အဝခံယူထားသည်။ လူသားတို့၏ လိုအပ်လျက်ရှိသော ကြီးထွားခြင်းဘက်စုံကို ကိုယ်တော်ပိုင်ဆိုင်သည်။ ရှင်လုကာ ၂း၅၂ အရ၊ ‘‘ယေရှုသည်လည်း အစဉ်အတိုင်းကြီး၍ (ကာယဗလ) ပညာ တိုးပွားလျက် (ဉဏဗလ) ဘုရားသခင်ရှေ့ (ဝိဉဏဗလ) လူတို့ရှေ့ (မိတ္တဗလ) မှာ မျက်နှာရတော်မူ၏။’’ ကိုယ်တော်၏ ဥာဏ်ပညာ သည် သွက်လက််မှုနှင့်ထိုးထွင်းမှုအပြင် အတွေးအခေါ်ဖြင့် တင့်တယ် လှပါသည်။ ဝိညာဉ်နှင့်ကာယ၌လည်း ပုံမှန်ကြီးထွားမှုရှိသည်။ သူငယ် ဘဝ၌ စည်းကမ်း တကျနေထိုင်ခြင်းကိုလည်းကောင်း၊ ပညတ်တော်ကို လိုက်နာခြင်းဖြင့် ကောင်းမွန် စွာနေခဲ့သည်။ သူငယ်ဘဝ၌ ယေရှုရှင်သည် ချစ်ဖွယ်ကောင်းသောအမူအရာဖြင့် ပုံမှန်ကြီးထွားမှုရှိသည်။ သူငယ်ဘဝ၌ စည်းကမ်း တကျနေထိုင်ခြင်းကိုလည်းကောင်း၊ ပညတ်တော်ကို လိုက်နာခြင်းဖြင့် ကောင်းမွန် စွာနေခဲ့သည်။ သူငယ်ဘဝ၌ ယေရှုရှင်သည် ချစ်ဖွယ်ကောင်းသောအမူအရာဖြင့် နေထိုင်ခဲ့သည်။ ကိုယ်တော်၏ လက်ကလေးများသည် တစ်ပါးသူကိုမစရန် အတွက် အမြဲအဆင်သင့် ရှိသည်။ သူ၏သည်းခံတတ်သောသဘောကို မည်သူ တစ်ဦး တစ်ယောက်မျှ နှောင့်ယှက်၍မရပါ။ ဂုဏ်သိက္ခာကိုမယိုင်မလဲ အမှန်တရား ဘက်၌သာရပ်တည်သည်။ ကျောက်ဆောင်ကဲ့သို့ခိုင်မြဲလျက်၊ ကိုယ်တော်၏ အသက်တာသည် ကိုယ်ကျိုးမဖက်သောကရုဏာမျိုးဖြင့် အသက်ရှင်နေထိုင် ပြသသည်’’

မသဲ၊ ၄း၂၃ ကိုဖတ်ပါ။ ယေရှုရှင်အမှုတော်ဆောင်ရွက်သောအခါ သာသနာလှုပ်ရှားမှုသုံးမျိုးမှာ သွန်သင်၊ ဟောပြော၊ ကုသခြင်းအမှုသည် ယနေ့တိုင်ထိရောက်သော သာသနာပြုနည်းဖြစ်သည်။

--------------------------------------------------------------------------------------------------

လူသည် ဂုဏ်သိက္ခာရှိရန်လိုအပ်သည်ဟု ကျွန်ုပ်တို့ လက်ခံ နေလျှင် ဝိညာဉ်ရေးနှင့်ဘာသာရေးကိစ္စ၌လည်း တလေးတစားရှိရမည်။ အမှန်တရား သည် ကျွန်ုပ်တို့ကို တစ်သက်တာလွမ်းမိုးထားသည်။ အဘက်ဘက်မှကြီးပွား တိုးတက်အောင်လည်း ညှိနှိုင်းပေးသည်။ ကျွနု်ပ်တို့၏ ကာယနှင့်ဝိညာဉ် (ဉဏ) သည် အလွန်အားကောင်းပြီး သီးခြားခွဲနေ၍မရပါ။ ကျဆုံးခဲ့သောလူသား များဖြစ်နေ၍ ယေရှုရှင် ပြသခဲ့သောပုံစံနမူနာကိုမူ လိုက်နိုင်ခြင်းမရှိပါ။ ဘုရား သခင်၏ ကရုဏာတော်အားဖြင့်သာ တတ်စွမ်းနိုင်မည်ဖြစ်သည်။ ဖန်ဆင်းရှင် ၏ သဏ္ဌာန်တော်အတိုင်း ပြန်၍ရရှိစေနိုင်ရန်၊ ဖန်ဆင်းစဉ်အချိန်ကကဲ့သို့ ပြန်လည်ရရှိနိုင်ရန် ကာယ၊ ဉဏ၊ ဝိဉဏနှင့်မိတ္တဟူသော ဗလလေးတန် ကို တိုးတက်သွားစေရပါမည်။ ထိုအချက်သည် ရွေးနုတ်ကယ်တင်ခြင်း၏ လုပ်ရပ်ဖြစ်သည်။ ဘုရားရှင်မှ မိမိ၏လူတို့တွင်မြင်လိုသောအရာနှင့် ကိုယ်တော် ပြန်ကြွလာရန်အတွက် ပြင်ဆင်ထားရန်ဖြစ်သည်။

ယေရှုရှင်နှင့်ကျွန်ုပ်တို့ကိုယ်ကို နှိုင်းယှဉ်သောအခါ၊ ကျွန်ုပ်တို့ လွယ်လွယ် ကူကူပင် စိတ်ဓာတ်ကျဆင်းနိုင်သည်။ ကပ်တိုင်တော်ကို အာရုံပြုလျက် ကျွန်ုပ်တို့ အတွက်အကာအကွယ်ပေးသောအရာကို ကိုယ်တိုင်အားစိုက် ပြုလုပ်မည်လား၊ ယေရှုရှင်ကို အားကိုးခြင်း ပြုမည်လား။

တနင်္လာနေ့ ဒီဇင်ဘာလ ၁၂ ရက်

ဗိမာန်တော်တစ်ဆောင်ကဲ့သို့ကိုယ်ခန္ဓာ

သေတတ်သောကိုယ်ခန္ဓာနှင့် မသေနိုင်သောဝိညာဉ်အယူသည် ထူးခြား ပြီးမတူညီသည့်ခံယူချက်ဖြင့် လူ၏ခန္ဓာကို အမျိုးမျိုး သုံးသပ် ကြသည်။ ဥပမာ ရှေးဂရိအတွေးအခေါ်ပညာရှင်တို့အနေဖြင့် လူ၏ ခန္ဓာကိုယ်ဝိညာဉ်အတွက်ကျဉ်းထောင်တစ်ဆောင်ဟု သဘောထားသည်။ ခန္ဓာသေမှ ဝိညာဉ် လွတ်မြောက်သည်ဟု သဘောရှိကြသည်။ ဘာသာ တရားမဲ့သောလူများ၏ အယူနှင့် ယနေ့ခရစ်ယာန်များစွာတို့သည်လည်း ခန္ဓာသည် မသေနိုင်သော ဝိညာဉ်အတွက် ယာယီတဲဟု သတ်မှတ် ကြသည်။ ထိုယာယီတဲပျက်၍ ခရစ်တော် ဒုတိယ အကြိမ်ပြန်လည် ကြွလာမှသာ ဝိညာဉ်နှင့်ပြန်လာပေါင်းစည်းမည်ဟု ယူဆကြသည်။ အချို့ အယူများမှာ စကြဝဠာနှင့်ဘုရားသည် အတူတူဟု သတ်မှတ် ယုံကြည်သည်။ စကြဝဠာအတွင်းရှိအရာခပ်သိမ်းသည် ဘုရားဖြစ်၍၊ လူသား၏ ခန္ဓာသည် ငယ်သောအစိတ်အပိုင်းကလေးတစ်ခုသာ ဖြစ်သည်ဟု ယူဆကြသည်။ ရှုပ်ထွေးများပြားသော အယူအဆများစွာ ရှိနေစေကာမူ ကျွနု်ပ်တို့သည် သမ္မာကျမ်းစာ၏သွန်သင်သော လူသား၏သဘာဝကိုသာ ခိုင်မြဲစွာစွဲကိုင်ယုံကြည်ကြရမည်။

၁ကော၊ ၆း၁၉၊၂ဝ နှင့် ၁ကော၊ ၁ဝး၃၁ ကိုဖတ်ပါ။ ကျွန်ုပ်တို့၏ ကိုယ်ခန္ဓာသည် ‘‘ဘုရားသခင်၏ဗိမာန်တော်’’ ဖြစ်ကြောင်းကို မည်သို့ နားလည် ရမည်နည်း။ သန့်ရှင်းသော ဝိညာဉ်တော်၏ ဗိမာန်ဖြစ်ကြောင်း မည်သို့သဘော ထားရမည်နည်း။

--------------------------------------------------------------------------------------------------

အာဒံနှင့်ဧဝနှစ်ဦးလုံးသည် ဘုရားရှင်၏ခန္ဓာသဏဥာန်အတိုင်း ဖန်ဆင်း ခြင်းခံခဲ့ရသည် (က၊ ၁း၂၆၊၂၇)။ ကိုယ်တော်၏စာရိတ္တတော်ကိုသာ ထင်ရှား စေရုံမက၊ ခန္ဓာကိုယ်၌လည်းထင်ရှားစေရမည်။ ထိုဘုရားရှင်၏ ပုံသဏ္ဌာန်တော် သည် အပြစ်၏လွမ်းမိုးခြင်းကြောင့် မှေးမှိန် နေရ သော်လည်း၊ ကွယ်ပျောက် နေရသော်လည်း၊ ကယ်တင်ခြင်း၏ လုပ်ရပ်သည် နဂိုဖန်ဆင်းစအချိန်အခြေ အနေမျိုးပြန်ရှိစေရန် လုပ်ဆောင်ပေးနိုင်ပါသည်။ ကိုယ်ခန္ဓာကျန်းမာရေးပြည့်စုံရန်၊ အသက်ပင် ကို ပြန်၍ ချဉ်းကပ်နိုင်ခွင့်ရစေရန်ဖြစ်သည်။

ယင်းပြန်လည်ကောင်းမွန်စေရန် လုပ်ဆောင်ချက်သည် အသက်တာ တစ်လျှောက်လုံး ခရစ်တော်နှင့် အတူပူးတွဲ လုပ်ဆောင် ကြရမည်။ အဘယ်ကြောင့် ဆိုသော် ခရစ်တော် ဒုတိယအကြိမ်ကြွလာမှ သာလျှင် ပြန်လည်ပြည့်စုံခြင်းကို ရရှိမည်ဖြစ်သောကြောင့်ဖြစ်သည်။ ပုပ်တတ်သောအရာသည် မပုပ်တတ်သော အရာသို့လည်းကောင်း၊ သေတတ်သောအရာသည် မသေနိုင်သောအဖြစ်သို့ လည်းကောင်း ရောက်လာမည့်အချိန်ဖြစ်သည် (၁ကော၊ ၁၅း၅၃၊၅၄)။

တမန်တော်ရှင်ယောဟန်သည် မိမိ၏မိတ်ဆွေကြီးဂါယုသို့ ရေးလိုက် သောစာမှာ၊ ‘‘အချင်းချစ်သူ၊ သင်၏စိတ်နှလုံးသည် ကောင်းစားသကဲ့သို့၊ သင်သည်အရာရာ၌ ကောင်းစားခြင်းနှင့် ကျန်းမာခြင်း ရှိမည်အကြောင်း ငါ ဆုတောင်း၏’’ (၃ယောဟန်၊ ၁း၂)။

ကျွန်ုပ်တို့၏ကိုယ်ခန္ဓာကို ဘုရားသခင်၏ဗိမာန်တော် ဘုရား သခင်ပိုင် သည်ဟုသဘောထားကြလျှင် ထိုကိုယ်ခန္ဓာကို စောင့်ရှောက် ရမည့် တာဝန်ရှိသည်။ ထိုခန္ဓာကိုယ်ကို ဘာသာရေး ထုံးတမ်းတစ်ရပ် အဖြစ်လည်း ထိန်းသိမ်းရမည်။ စည်းမျဉ်းစည်းကမ်းတကျ ထားရှိရန် လိုသည်။ သင်တို့သည် စားသော်လည်း ကောင်း၊ သောက်သော် လည်းကောင်း၊ မည်သည့်အမှုကိုဦပသော်လည်းကောင်း၊ ဘုရားသခင်၏ ဘုန်းတော်ကို ထောက်၍ စည်းမျဉ်းစည်းကမ်းတကျ ထားရှိရန်လိုသည်။ သင်တို့သည် စားသော်လည်း ကောင်း၊ သောက်သော်လည်းကောင်း၊ မည်သည့်အမှုကိုဦပသော်လည်းကောင်း၊ ဘုရားသခင်၏ ဘုန်းတော်ကို ထောက်၍ ခပ်သိမ်းသောအမှုကိစ္စကိုပြုကြလော့’’ (၁ကော၊ ၁ဝး၃၁)။ သို့သော် ကျွန်ုပ်တို့သည် လောကီသားများဖြစ်သည် နည်းတူ လူကောင်း ဖြစ်အောင်ကြိုးစားနေပါလျက်၊ လူ့သဘာဝအတိုင်း အပြစ်၏ အကျိုးဆက် ကိုခံနေကြရသည်။ ပတ်ဝန်းကျင်တစ်ခွင် အပြစ်အမှောင် ဖုံးအုပ် နေသည်။ သို့ဖြစ်ပါ၍ ဘုရားရှင်ကို ကျွန်ုပ်တို့ကိုးစား ယုံကြည်လျက်၊ အကောင်းဆုံးလုပ်ဆောင်ကာ ဘုရားရှင်နှင့်သာ ရလဒ်ကောင်းများကို ရယူပိုင်ဆိုင် ကြရမည်။

အင်္ဂါနေ့ ဒီ ဇင်ဘာလ ၁၃ ရက်

ယေရှုခရစ်၏စိတ်သဘော

အချို့သူများသည် ပတ်ဝန်းကျင်ကိုပြောင်းလဲစေနိုင်သည့်အရာမှာ လူတစ်ဦးစီ၏စိတ်သဘောထားကို ပြောင်းရမည်ဟုလက်ခံကြသည်။ အသေ အချာပင် ကျွနု်ပ်တို့မကောင်းသောနေရာ၊ မကောင်းသော အမှုမှန်သမျှကိုရှောင်၍ စုံစမ်းခြင်းမှန်သမျှကို တွန်းလှန်ကြရပါမည် (ဆာ၊ ၁း၁။ သုတ္တံ၊ ၅း၁-၈)။ သို့သော် ကျွနု်ပ်တို့၏ပြသနာမှာ ကျွန်ုပ်တို့ ကြိုးစားပြောင်းလဲနေသော စိတ်ကိုပင် အပြစ်သည် စိမ့်ဝင်လာ တတ်သည်။ သခင်ခရစ်တော်က ယင်းကိစ္စနှင့် ပတ်သက်သော ဆုံးမစကား တစ်ရပ်ကို သွန်သင်ခဲ့သည်။ ‘‘လူ့အတွင်းနှလုံး ထဲက မကောင်းသော ကြံစည်ခြင်း၊ သူ့မယားကိုပြစ်မှားခြင်း၊ မိန်းမလွတ်နှင့် မှားယွင်းခြင်း၊ လူအသက်ကိုသတ်ခြင်း၊ သူ့ဥစ္စာကိုခိုးခြင်း၊ လောဘလွန်ကျူး ခြင်း၊ မနာလိုခြင်း၊ လှည့်စားခြင်း၊ ညစ်ညူးခြင်း၊ ငြူစူခြင်း၊ သူ့အသရေကို ဖျက်ခြင်း၊ ထောင်လွားစော်ကားခြင်း၊ လျှပ်ပေါ်ခြင်း’’ (မာကု၊ ၇း၂၁၊၂၂)။ အဓိပ္ပာယ်မှာ ကျွနု်ပ်တို့၏စိတ်သည်သော်လည်းကောင်း၊ အမူအရာသည် သော်လည်းကောင်း ပြောင်းလဲခြင်းရှိရမည်။

အောက်ပါကျမ်းချက်တို့ကိုဖတ်ပါ။ ၁ကော၊ ၂း၁၆။ ဆာလံ၊ ၂၄း၃၊၄။ ရောမ၊ ၁၂း၂။ ဖိလိပ္ပိ၊ ၄း၈ နှင့် ကောလောသဲ၊ ၃း၂ ကိုဖတ်ပါ။ ‘‘ခရစ်တော် ၏စိတ်သဘောမျိုး’’ ဟု ဖော်ပြသောစကားသည် မည်သို့အဓိပ္ပာယ်ရှိသနည်း။

--------------------------------------------------------------------------------------------------

သခင်ဘုရားသည် ‘‘အသစ်သောပဋိညာဉ်’’ ၌ ကတိတော် ရှိခဲ့ သည်။ ကိုယ်တော်၏ပညတ်ကို လူတို့၏နှလုံးသားတွင်းတည််၍ စိတ်တွင် ရေးသား ပေးသည်။ (ယေရမိ၊ ၃၁း၃၁-၃၃ ကို ဟေဗြဲ၊ ၈း၈-၁ဝ။ ဟေဗြဲ၊ ၁ဝး၁၆ နှင့်နှိုင်းယှဉ်ဖတ်ပါ)။ တောင်ပေါ်ဒေသနာဟောကြားချက် အပေါ် သံသယစိတ် ဝင်ရန်အကြောင်းမရှိပါ။ ထိုဒေသနာတော်သည် ခရစ်တော်ရှင် မှ ထာဝရဘုရား ၏ပညတ်တော်ကိုအကျယ်ချဲ့၍ အဓိပ္ပာယ် ပိုမို လေးနက်အောင် ဆင်ခြင်စရာ၊ စဉ်းစားစရာများကို ထည့်သွင်း ဆုံးမထားခြင်းဖြစ်သည် (မသဲ၊ ၅း၁၇-၄၈)။ ကျွန်ုပ်တို့သည် စုံစမ်းနှောင့်ယှက်ခြင်းကို ဘုရားရှင်၏ကရုဏာတော်အားဖြင့် သာ ကျော်ဖြတ်အောင်မြင်နိုင်ပါမည်။ သုံးသပ်ဆင်ခြင်စရာအဆင်သင့်ဖြစ်စေ ပါသည်။ ကိုယ်တော်၏ကတိတော်ကို စွဲကိုင်ခြင်းဖြင့် အပြစ်ဖြစ်လာမည့် အတွေးများကို ရပ်တန့်သွားစေနိုင်ပါသည်။

ယခုအသက်တာ၌ ကျွနု်ပ်တို့မည်မျှပင်သစ္စာရှိနေပါစေ၊ အပြစ်ကို လုပ်မိကြမည်ဖြစ်သည်။ သို့သော်လည်း ခရစ်တော်၌ရှိနေလျှင် ကိုယ်တော်၏ ဖြောင့်မတ်ခြင်း၌ အကွယ်အကာရရှိမည်။ ကျွနု်ပ်တို့သည် ပြည့်စုံသူမဟုတ် သော်လည်း၊ ကိုယ်တော်ကိုတမ်းတလျက် ကိုယ်တော်နှင့် အတူပြည့်စုံခြင်းကို ရရှိသည် (ဖိလိပ္ပိ၊ ၃း၁၂-၁၅)။ ခရစ်တော်နှင့် ကျွန်ုပ်တို့ပေါင်းစည်းသောအခါ ကိုယ်တော်၏စိတ်သဘောမျိုးကို ရရှိနိုင် သည်။ ဖြူစင်လင်းလက်သောမေတ္တာ အရောင်သည် ကျွန်ုပ်တို့စာရိတ္တ၌ ပေါ်လွင်လာသည်။ နှိမ့်ချခြင်းနှင့်သစ္စာ တရားသည် ကျွန်ုပ်တို့ကို ထိန်းချုပ်ထားသည်။ ထင်ရှားလာသောအရာမှာ ပြောင်းလဲသွားခြင်း ဖြစ်သည်။ ခရစ်တော်သည် ဝိညာဉ်၌တည်၍ ပြောင်းလဲခြင်း တန်ခိုးတော် ကိုလည်းကောင်း၊ ငြိမ်သက်ခြင်းနှင့်ပျော်ရွင်ခြင်းအကျိုးကိုရရှိစေကာ လူတို့၏အသက်တာကိုစိုးမိုးနိုင်လိမ့်မည်။

နေ့စဉ်ဆက်ကပ်ခြင်းအသက်တာအားဖြင့်သာလျှင် အတ္တကို နေ့စဉ် ချိုးနှိမ် ထားရမည်။ နေ့စဉ်ကြိုးစားခြင်းပြု၍၊ ယုံကြည်ခြင်း၊ နားထောင်ခြင်းဖြင့် ယေရှုခရစ်၌ ကျွနု်ပ်တို့ပြောင်းလဲခြင်းရရှိလိမ့်မည်။

သင်၏အသက်တာကိုတွေးဆကြည့်ပါ။ အပြစ်ကိုမလုပ်ဘဲ ရပ်ထား နိုင်လင့်ကစား၊ သင်၏အသက်တာမည်သို့ဖြစ်နေမည်နည်း။ တစ်ခုတည်းသော ခွန်အားကိုရရှိရန် သင်မည်သို့ခံစားခဲ့ရဖူးသနည်း။

ဗုဒ္ဓဟူးနေ့ ဒီဇင်ဘာလ ၁၄ ရက်

ဝိညာဉ်တော်၏လမ်းပြမှု

သန့်ရှင်းသောဝိညာဉ်တော်သည် ထာဝရဘုရားရှင်၏ တန်ခိုး ကြီးသော တမန်ဖြစ်၍ လူတို့နှလုံးသားအတွင်းသို့ ချစ်ခြင်းမေတ္တာကို သွန်းလောင်းပေး တော်မူသောသူဖြစ်သည် (ရောမ၊ ၅း၅)။ ဝိညာဉ်တော် သည် စစ်မှန်သော ကယ်တင်ခြင်း၏အတွေ့အကြုံကို ရရှိပေးစေသည် (ယောဟန်၊ ၁၆း၇-၁၁)။ သမ္မာတရားလမ်း၌ ကျွန်ုပ်တို့ကို ပို့ဆောင်လျက် ရှိ၏ (ယောဟန်၊ ၁၆း၁၃)။ ဧဝံဂေလိလုပ်ငန်းကြီးပြီးမြောက်စေရန် တန်ခိုးတော်ကိုပေးတော်မူသည် (တမန်၊ ၁း၈)။ သန့်ရှင်းသော ဝိညာဉ်တော်သည် စာတန်၏အဖျက်အမှောက်လုပ်ရပ် အားလုံးကို တားဆီးပေးသောကြောင့် စာတန်သည် ကျွနု်ပ်တို့၏အသိစိတ် များကို ထွေပြားသွားအောင်နှင့် ဝိညာဉ်တော်မှသတိပေးသောအလုပ်မှန်သမျှ ကို ဖျက်လိုဖျက်ဆီးအမြဲလုပ်နေသည်။ အချို့သူများက သန့်ရှင်းသော ဝိညာဉ်တော်ကိုငြင်းပယ်နေချိန်မှာပင် အချို့သောသူများက သန့်ရှင်းသော ဝိညာဉ်တော်၏လက်ဆောင်သည် သူ့၏ပြောင်းလဲပေးစေနိုင်သော တန်ခိုးတော် ဖြစ်သည်ဟု လက်ခံကြပြန်သည်။

တမန်၊ ၈း၄-၂၄ ကိုဖတ်ပါ။ ရှမာရိပြည်၌နေသော စုန်းကဝေပညာရှင် ရှိမုန်သည် ဝိညာဉ်တော်၏ပဲ့ပြင်ခြင်းကိုမခံဘဲ သန့်ရှင်းသောဝိညာဉ်တော်၏ ဆုလာဘ်ကို လိုချင်သူဖြစ်သည်။ ယနေ့ကျွန်ုပ်တို့ ခေတ်၌လည်း ယင်းကဲ့သို့ပင် စိတ်ထားများ အဘယ်သို့ရှိနေပါသနည်း။--------------------------------------------------------------------------------------------------

သန့်ရှင်းသောဝိညာဉ်တော်၏ လမ်းပြခြင်းခံရသော ဘုရားရှင်၏ သားသမီးများသည် (ရော၊ ၈း၁၄) နှုတ်ကပတ်တော်အတိုင်း အမှန်တရား လမ်းသို့ (ယောဟန်၊ ၁၆း၁၃။ ယောဟန်၊ ၁၇း၁၇) လျှောက်လှမ်းကြသည်။ ယေရှုရှင်မှ ထင်ရှားစွာမိန့်တော်မူသောစကား၌ ‘‘သခင်၊ သခင်ဟု ငါ့ကို လျှောက်သောသူတိုင်း၊ ကောင်းကင်နိုင်ငံတော်သို့ ဝင်ရလိမ့်မည်မဟုတ်။ ကောင်းကင်ဘုံ၌ရှိတော်မူသော ငါ့ခမည်းတော်၏အလိုကိုဆောင်သောသူသာလျှင် ဝင်ရလိမ့်မည်။ ထိုနေ့ကား၊ သခင်၊ သခင်၊ အကျွနု်ပ်တို့သည် ကိုယ်တော် အခွင့်နှင့် ဆုံးမသြဝါဒပေးပါပြီမဟုတ်လော။ ကိုယ်တော်အခွင့်နှင့် နတ်ဆိုး တို့ကိုနှင်ထုတ်ပါပြီမဟုတ်လော။ ကိုယ်တော်အခွင့်နှင့်များစွာသောတန်ခိုးတို့ကို ပြပါပြီမဟုတ်လောဟု အများသောသူတို့သည် လျှောက်ကြလိမ့်မည်။ ငါ ရှင်းရှင်းလေးပြန်၍ ပြောမည့် စကားမှာ၊ သင်တို့ကိုငါအလျှင်းမသိ၊ အဓမ္မအမှု ကိုပြုသောသူတို့၊ ငါ့ထံမှဖယ်ကြလော့ဟု ထိုသူတို့အား အတိအလင်း ငါပြောမည်’’ (မသဲ၊ ၇း၂၁-၂၃)။ အဓိပ္ပာယ်မှာ သန့်ရှင်းသော ဝိညာဉ်တော်သည် လူကို ပို့ဆောင်ရာ၌ နှုတ်ကပတ်တော်နှင့် မကိုက်ညီသောအရာကိုမပြု၊ နှုတ်ကပတ်တော် အတိုင်း တစ်သဝေမတိမ်း ကျွနု်ပ်တို့ကိုလမ်းပြပို့ဆောင်တော်မူသည်။

တရားလမ်းနှင့်နှုတ်ကပတ်တော်အတိုင်း ပို့ဆောင်လျက်ရှိသော ထို ဝိညာဉ်တော်ပင် ကျွနု်ပ်တို့ကိုတန်ခိုးပေးတော်မူ၍ အခြားသူများကို အံ့ဖွယ် သမ္မာတရားလမ်းကို ပို့ဆောင်စေပါသည် (မသဲ၊ ၂၈း၁၈-၂ဝ။ တမန်၊ ၁း၈)။ ကျွနု်ပ်တို့သည် သန့်ရှင်းလှသောအမှုတော်ကို ဆောင်ရွက်စဉ်မှာပင် အထူးကူညီမည့်သူသည် အဆင်သင့်ဖြစ်နေသည်။ သို့ဖြစ်၍ နံနက်တိုင်း ကျွနု်ပ်တို့သည် ကိုယ်တော်ထံဒူးထောက် ဆုတောင်းဆက်ကပ်ပြီး အသစ်သော ကတိခံဝန်မှုကိုပြုကြရပါမည်။ ထိုသို့ပြုလျှင် ဝိညာဉ်တော်ကိုသွန်းလောင်း ပေးပြီး ပြန်လည် နိုးကြားခြင်း နှင့် သန့်ရှင်းခြင်းတန်ခိုးများကို ဖဘုရားရှင် သွန်းလောင်းပေးလိမ့်မည်။

ဝိညာဉ်တော်၏လမ်းပြမှုကို ကျွနု်ပ်တို့ပွင့်လင်းမြင်သာစွာဖြင့် စိတ်ကို ပိုင်းဖြတ်ပြီး ရွေးချယ်ကြရမည်။ နေ့စဉ်အသက်တာအတွက်၊ ကောင်းသော အမှု၊ မှန်သောအမှုကို သိရှိလုပ်ကိုင်ပြီး မကောင်းမှုမှန် သမျှကိုရှောင်ရမည်။ ကျွန်ုပ်တို့ကိုးကွယ်သော ထာဝရဘုရားရှင် အထံတော်မှ ခွန်အားကိုခံယူခြင်းဖြစ် သည်။ တရားလမ်းအတိုင်း အသက်ရှင်သင့်သည်ဖြစ်ရာ၊ ကိုယ်တော်ထံတော် မှ သန့်ရှင်းသော ဝိညာဉ်တော်၏ တန်ခိုးကို ရရှိလိမ့်မည်။ ထိုကတိတော်ကို လည်း ဘုရားရှင်ပေးထားပြီးသားဖြစ်သည်။

နံနက်တိုင်း၊ အရုဏ်ဦးအချိန်တိုင်း ဆုတောင်းခြင်းဦပရန် အဘယ်ကြောင့် အထူးအရေးကြီးသနည်း။ သန့်ရှင်းသောဝိညာဉ်တော်၏ ပို့ဆောင်ခြင်းကိုရရှိရန် အဘယ်ကြောင့်အလွန်အရေးကြီးပါသနည်း။

ကြာသပတေးနေ့ ဒီဇင်ဘာလ ၁၅ ရက်

ကိုယ်တော်ပေါ်ထွန်းချိန်အတွက်အဆင်သင့်ရှိခြင်း

ကျွန်ုပ်တို့နေထိုင်သောကမ္ဘာကြီးသည် ယနေ့အာရုံ ဆွဲဆောင် နိုင်သော အရာ၊ အစစ်ထင်ရလောက်အောင် အတုအပများစွာ ပေါ်ပေါက် သောခေတ် ဖြစ်သည်။ သတိမရှိလျှင် ကျွန်ုပ်တို့၏ အချိန်နှင့်အခွင့်အရေး အားလုံးကို ယူသွား လိမ့်မည်။ ထိုအတုများသည် အခြားမရှိသောပစ္စည်း၊ လူ၊ တိရစ္ဆာန်၊ အရာ ဝတ္ဃုမျိုးကို ထုတ်လုပ်ခြင်းမျိုးမဟုတ်ပါ။ ခေတ်အဆက်ဆက်ရှိ ခရစ်ယာန် တို့သည် အဆင့်တစ်ဆင့်တက်သွား နိုင်ဖို့ရန် စာတန်၏စုံစမ်းခြင်းကို ရင်ဆိုင် ရသည်။ အသက်တာ၌ အမှန်တကယ်အစစ်အမှန်ကို စိစစ်ယူရသည်။

သတိမရှိသူများအတွက် ဘုရားရှင်ကိုမျှော်ကြည့်ခြင်းမရှိ၊ လောက၌ သာကျက်စားလေ့ရှိသည်။ သွေးသားအလိုကိုသာလိုက်ပါစီးမျောသည်။ ရောင့်ရဲ တင်းတိမ်ခြင်းမရှိသောအရာနှင့်သာ နေထိုင်အသက်ရှင်ကြသည်။ အဆုံးသတ်၌ ဝိညာဉ်ရေးပျက်စီးခြင်းလမ်းသို့ ရောက်စေပါသည်။

၂ပေ၊ ၃း၁၄ နှင့် ၁ယော၊ ၃း၁-၃ ကိုဖတ်ပါ။ ဒုတိယအကြိမ် ကြွလာခြင်းအတွက်ပြင်ဆင်ခြင်းနှင့် ဘုန်းတော်ပေါ်ထွန်းချိန်အတွက် အဆင်သင့် ရှိနေခြင်း၏နှစ်မျိုးသည် မည်သို့ကွာခြားသနည်း။

--------------------------------------------------------------------------------------------------

ကြွလာခြင်းအတွက်ပြင်ဆင်ခြင်းသည် အချိန်ကိုပို၍ ကြာစေ သည်၊ အချိန်ဆွဲသည်ဟု မကြာခဏအပြစ်ပြောသောစကားမျိုး ကြားရ သည်။ ယင်း အခြေအနေသည် လူတစ်ဦးကို အေးအေးဆေးဆေး သက်သက်သာသာစိတ်မျိုး ကို ဖြစ်စေပါသည်။ ‘‘ငါ့အရှင်လာခဲလိမ့်မည်’’ (မသဲ၊ ၂၄း၄၈)။

ဆာ၊ ၉၅း၇၊၈။ ဟေဗြဲ၊ ၃း၇၊၈၁၅ နှင့် ဟေဗြဲ၊ ၄း၇ ကိုဖတ်ပါ။ ယခုအချိန်မှာပင် အဆင်သင့်ရှိနေရန် ယင်းကျမ်းချက်များက မည်သို့ သွန်သင် ထားသနည်း။

--------------------------------------------------------------------------------------------------

သမ္မာကျမ်းစာ၏ရှုထောင့်ဖြင့် ကယ်တင်တော် မူခြင်းနေ့ရက် အချိန်သည် ‘‘ယနေ့’’ အချိန်ပင်ဖြစ်သည်။ မနက်ဖြန်မဟုတ်ပါ (ဆာ၊ ၉၅း၇၊၈။ ဟေဗြဲ၊ ၃း၇၊၈၊၁၅။ ဟေဗြဲ၊ ၄း၇)။ ယင်းထက်ပိုသောအချက်မှာ၊ မျက်နှာချင်းဆိုင် မမြင်ရမချင်း၊ ယခုအချိန်ပင် ဆက်လက်ပြီး ရပ်တည် နေရမည်။ ပြောင်းလဲ သတ်မှတ်ခြင်းမရှိသောအချိန်ကို ‘‘အချိန်’’ က မပြောင်းလဲနိုင်ပါ။ လူတစ်ယောက် သည် ကရုဏာတော်အားဖြင့် ဆက်လက် ကြီးထွားခြင်း မပြုလျှင်လည်းကောင်း၊ ယုံကြည်ခြင်း ကို ဆွဲကိုင်ခြင်းမပြုလျှင်လည်းကောင်း ကျဆုံးသွား လိမ့်မည်။ မာကျောသူ၊ ဝေဖန်တတ်သူ၊ အပြစ်မြင်သူဖြစ်သွားပြီး ယုံကြည်ခြင်းပင်မရှိသူ ဖြစ်သွားလိမ့်မည်။

ယခုရှုထောင့်မှကြည့်လျှင် ကျွနု်ပ်တို့နေ့စဉ်အသက်တာသည် ပန်းချီ ကားချပ်အသေးလေးသဖွယ်ဖြစ်သည်။ သို့ဖြစ်၍ ဘုရားရှင်၏ ကရုဏာတော် ကြောင့်သာ ကျွနု်ပ်တို့၏အနာဂတ်ခရီးကို ဆက်လှမ်း နိုင်မည်။ ယေရှုကြွလာ မည့်အချိန်ကို နေ့စဉ်ပြင်ဆင်ခြင်းအသက်တာနှင့် အသက်ရှင်ကာမျှော်လင့် ရမည်။ အထူးသဖြင့်မှာ ယနေ့သည် သင့်အတွက် နောက်ဆုံးနေ့ရက်ဟု သဘောထားပြီး အကောင်းဆုံး ဆက်လက် အသက်ရှင်ရန်ဖြစ်သည်။

ယနေ့အတွက် သင်အသက်ရှင်နေသည်မှာ ယေရှုရှင်ကြွလာမည့် အချိန်ဟု ခံယူနိုင်မည်လား။ အတန်းသားများနှင့်အတူ ယင်းအဖြေကို ရရှိရန် ဆွေးနွေးကြပါ။

သောကြာနေ့ ဒီဇင်ဘာလ ၁၆ ရက်

ဆက်လက်လေ့လာရန်။

‘‘မဟာတိုက်လှန်ပွဲကြီးအဆုံးသတ်ရန်နီးပြီ။ ကုန်းတွင်း၊ ပင်လယ်၊ သဘာဝဘေးဒဏ်အပေါင်းတို့သည် အချိန်ကျရောက်ပြီဖြစ်ကြောင်း သက်သေခံ ကုန်းတွင်း၊ ပင်လယ်၊ သဘာဝဘေးဒဏ်အပေါင်းတို့သည် အချိန်ကျရောက်ပြီဖြစ်ကြောင်း သက်သေခံ နေပြီ။ စစ်ပွဲနှင့်စစ်ဖြစ်မည့် သတင်းများသည် နေ့စဉ်ကြားနေရသည်။ နှလုံးခုန် နှုန်းပို၍မြန်လာသော ခရစ်ယာန်များရှိပြီလား။ အရေးကြီးသောပွဲ၌ ပါဝင် လုပ်ဆောင်လို စိတ်များရှိနေပြီလား။ ခရစ်တော်ကြွလာတော့မည်။ ကိုယ်တော်၏ ခြေသံများပင် ကျွနု်ပ်တို့ကြားနေရပြီ’’

ယုံကြည်ခြင်းအသက်တာဖြင့် နေ့စဉ်လျှေက်လှမ်းပါ။ ဒုက္ခကာလ အတွက် စိတ်ပျက်အားလျော့ခြင်းမရှိစေနှင့်။ ရှေ့တွင်ဦကိနင့်နေသော ဒုက္ခဆင်းရဲ ခြင်းကိုရင်ဆိုင်ပါ။ စိတ်ထဲ၌ကြောက်စိတ်ဝင်လာပြီး ‘‘ကျွနု်ပ်စိုးရိမ်ပါသည်။ စုံစမ်းစစ်ဆေးရာနေ့ရက်ကာလကို မခံနိုင် ဖြစ်မည်ကို မကြောက်ပါနှင့်။ သင်သည် ယခုအသက်ရှင်စဉ် ယနေ့အတွက် အကောင်းဆုံးဖြစ်စေပါ။ မနက်ဖြန်သည် သင့်အတွက်မဟုတ်ပါ။ ယနေ့ သင်၏ အတ္တကို ချေမှုန်းပစ်ပါ။ ယနေ့ အသက်ရှင်သောအသက်တာသည် ဆုတောင်းခြင်းနှင့်ပြည့်ဝစေပါ။ ယုံကြည်ခြင်း နှင့် အကောင်းဆုံး တိုက်လှန်ခြင်းကို တိုက်လှန်ပါ။ ယနေ့အတွက် သင့်ကို ဘုရားရှင် ကောင်းချီးမင်္ဂလာနှင့်ပြည့်စေကြောင်း ယုံကြည်ပါ။ မှောင်မိုက်ခြင်း မယုံသင်္ကာစိတ်များကို သင်သည်အောင်မြင်ကျော်လွားနိုင်ခြင်းကြောင့် သခင်မိန့်မှာ သောစကားကို သင်လိုက်လျှောက်နေခြင်းဖြစ်သည်။ သင့်ပတ်ဝန်းကျင်ရှိသူများကို လည်း ကောင်းချီးဖြစ်စေပါမည်’’

‘‘သခင်သည် မကြာမီလာရန်ဖြစ်သည်။ ကိုယ်တော်ကို ကျွနု်ပ်တို့ ငြိမ်သက်ခြင်းအပြည့်ဖြင့်ကြိုဆိုနိုင်ရန် အသင့်ပြင်ထားရမည်။ ကျွန်ုပ်တို့၌ ရှိသောအလင်းတရားကို ပတ်ဝန်းကျင်ရှိလူများအားပြသပါ။ ဝမ်းနည်း ကြေကွဲ ရန်မရှိ၊ ပျော်ရွင်ခြင်းရှိပါ။ ယေရှုခရစ်တော်ကို ကျွနု်ပ်တို့၏ရှေ့၌ အစဉ် ရှိစေတော်မူပါ။ ကိုယ်တော်ပေါ်ထွန်းတော်မူမည့်အချိန်အတွက် ကျွနု်ပ်တို့ အဆင်သင့်ပြင်ဆင်ထားရမည်။ ကိုယ်တော်၏ဘုန်းတော်သည် မည်မျှကြီးကျယ် လိမ့်မည်နည်း။ ကယ်တင်ခံသူတစ်ယောက်အဖြစ် ကြိုဆိုခံရခြင်းအတွက် မည်မျှအားရဖွယ်ဖြစ်မည်နည်း။ စောင့်စားခဲ့ရ သည်မှာ ကြာပြီဖြစ်သည်။ သို့သော် ကျွန်ုပ်တို့၏ ယုံကြည်ခြင်း အားမလျော့ခဲ့ပါ။ ကျွန်ုပ်တို့မျှော်လင့်သောအရှင်သည် လှပတင့်တယ် ခြင်း နှင့် မြင်ရသော် ကျွနု်ပ်တို့သည် အစဉ်အမြဲကောင်းချီးမင်္ဂလာ ကို ခံစားကြရမည်။ ကျွနု်ပ်သည် ထိုအထဲ၌ပါဝင်ရ၍ ကျယ်ေသာအသံနှင့် ဟစ်ေြကွးရလျှင် ‘အိမ်တော်သို့သွားရမည်’ ခရစ်တော်သည် ကြီးစွာသော ဘုန်းတန်ခိုးနှင့်ြကွလာတော့မည်။ ရွေးနှုတ်သူအယောက်စီတိုင်းကို အိမ်တော်သို့ခေါ်ဆောင်သွားမည်။’’

-ဝ-